Bodak Yellow

«Bodak Yellow», ամերիկացի հիփ-հոփ կատարող Քարդի Բիի երգը, որ թողարկվել է 2017 թվականի հունիսի 16-ին որպես նրա առաջին սինգլ մեծ լեյբլում։
Երգն արժանացել է «Տարվա սինգլ» (Single of the Year) մրցանակի 2017 BET Hip Hop Awards մրցանակաբաշխության ժամանակ։

Պատմություն 
«Bodak Yellow» երգը Billboard Hot 100 հիթ-շքերթում առաջին շաբաթվա ընթացքում եղել է № 85, ապա հասել № 1 հորիզոնականին։

2017 թվականի հոկտեմբերի 6-ին երգն արժանացել է «Տարվա սինգլ» (Single of the Year) մրցանակ 2017 BET Hip Hop Awards մրցանակաբաշխությունում։

The Washington Post թերթն ի դեմս իր խմբագիր Chris Richards-ի երգը համարել է 2017 թվականի լավագույն հիթ։ Pitchfork հրատարակություն այն ընդգրկել է տարվա վերջին իր կողմից կազմված ամփոփիչ ցանկում (100 Best Songs of 2017)։ Billboard ամսագիրը այն տեղադրել է 2017 թվականի լավագույն երգերի երկրորդ հորիզոնականում՝ ըստ քննադատների կարծիքների (Billboard’s 100 Best Songs of 2017: Critics' Picks)։ Rolling Stone ամսագիրը երգն ընդգրկել է տարեվերջյան իր ամփոփիչ ցանկի չորրորդ հորիզոնականում (50 Best Songs of 2017), իսկ Entertainment Weekly պարբերականը՝ ութերորդ տեղն իր կազմած երեսուն լավագույն երգերի ցանկում (The 30 best songs of 2017)։

Համերգային ելույթներ 
2017 թվականի հունիսի 25-ին Քարդի Բին «Bodak Yellow» երգը կատարել է 2017 BET Awards մրցանակաբաշխության ժամանակ։ Հուլիսի 18-ին երգչուհին այն կատարել է The Wendy Williams Show շոուում։ Օգոստոսի 7-ին երգը ներկայացվել է ռեփեր Դրեյքի կողմից Տորոնտոյում անցկացվող OVO Fest ամենամյա փառատոնում։ Քարդի Բին «Bodak Yellow» երգը 2017 թվականի օգոստոսի 27-ին կատարել է 2017 MTV Video Music Awards մրցանակաբաշխությանը նախորդած շոուի ժամանակ։

Երաժշտական տեսահոլովակ 
Տեսահոլովակի ռեժիսորը եղել է՝ Picture Perfect, իսկ պրեմիերան կայացել է 2017 թվականի հունիսի 25-ին։ Նկարահանումները կատարվել են Դուբայում՝ անապատում։ Մինչ 2017 թվականի դեկտեմբերի 30-ը հոլովակը Յութուբում դիտվել է ավելի քան 300 մլն անգամ։

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Հավաստագրումներ

Ծանոթագրություններ

Արտաքին հղումներ 
  (ավելի քան 700 մլն դիտում)

Քարդի Բիի սինգլներ
Billboard Hot 100 գլխավորած սինգլներ